Смаргонь

Смарго́нь () — горад у Гродзенскай вобласці Беларусі, адміністрацыйны цэнтр Смаргонскага раёна, на рацэ Оксне (левы прыток Віліі) і яе прытоку Гервятцы. За 260 км на паўночны ўсход ад Гродна; чыгуначая станцыя на лініі Маладзечна — Вільня. Вузел аўтадарог на Маладзечна, Вільню, Вілейку, Крэва, Свір. Насельніцтва 37.527 чал. (2018).

 Назва 
Паводле В. Жучкевіча, назва балцкага паходжання і звязаная з коранем smurg-Жучкевич В. А. Краткий топонимический словарь Белоруссии. Минск, 1974. С. 353.. Старажытнейшаю за «Смаргонь» лічыцца засведчаная ў літоўскім маўленні рэгіёна (у Рымдзюнах) форма  («Смургойні»)http://vietovardziai.lki.lt/?zodis=Smurgainys&id=2405980.

Такім самым чынам, праз утваральнік -jn-, у гэтай частцы Павілля ўтвораны і тапонімы Дукойні, Жукойні. На мяжы XV—XVI стагоддзяў тытул магнатаў Зяновічаў гучаў як hares in Smorgoyny «паны на Смаргойнах»Rimvydas Petrauskas. Galia ir tradicija. Lietuvos Didžiosios Kunigaikštystės giminių istorijos. — Vilnius, 2021. — С. 235.. Форма тапоніма ў 1567 годзе засведчаная як «Сморкгойнь»K. Būga. Rinktiniai raštai. Т. 3. Vilnius, 1961. C. 148..

Назва звязаная з літ. smurgis «смаркач» (хто сморкаецца), ад smurgas «лядаш са страхі; соплі» і smurgti «накрапваць, імжыць».

Найімаверней гэта было імя першага пасяленца на месцы Смаргоні. Імя са значэннем «Смаркач» магло быць мянушкавага тыпу, але не выключана, што гэта было імя, нададзенае хлопчыку яшчэ ў маленстве.

Такім самым чынам утвораная і назва блізкіх да Смаргоні Кушлян, ад kušlys «сляпец» (хто падслепаваты). Падобнага тыпу і вядомае з ХІІІ стагоддзя яцвяжскае імя Зебр (літ. žebras «мурзаты; пярэсты, стракаты»)K. Būga. Rinktiniai raštai. Т. 3. Vilnius, 1961. C. 142..

 Гісторыя 
Упершыню Смаргонь упамінаецца ў дакументах па гісторыі Вілейскай епархіі ў 1503 годзе. Вядомая як прыватнае мястэчка ў Вялікім Княстве Літоўскім, уласнасць Зяновічаў, Радзівілаў, Пшаздзецкіх. Звалася таксама Смургоні, у XIX стагоддзі Смаргоні. У 1552 годзе тут заснаваны кальвінісцкі збор. З 1590 года пачалі працаваць папяровая мануфактура, школа, шпіталь. У Смаргоні ўпершыню пачалі выпякаць абаранкі (смаргонкі)Похлебкин В. В. О кулинарии от А до Я. — Мінск: Полымя, 1988. — C. 8. — 224 c. — ISBN 5-345-00218-5.. У XVII стагоддзі Радзівілы заснавалі так званую «Смаргонскую акадэмію» — жартоўная назва промыслу па лоўлі і дрэсіроўцы мядзведзяў. З 1795 года Смаргонь у складзе Расійскай імперыі.

У час вайны 1812 года пры адступленні французскіх войскаў тут спыняўся Напалеон I, перадаў камандаванне маршалу І. Мюрату і з’ехаў у Парыж. З таго часу дарогу Смаргонь — Ашмяны завуць Напалеонаўскай дарогай. У Першую сусветную вайну праз Смаргонь праходзіла лінія фронту, паселішча было разбурана. У 1920—1922 гадах Смаргонь уваходзіла ў склад Сярэдняй Літвы, з 1922 года — Польскай Рэспублікі. З 1939 года ў БССР, з 15 студзеня 1940 года Смаргонь — цэнтр Смаргонскага раёна Вілейскай вобласці.

З 25 чэрвеня 1941 года да 4 ліпеня 1944 года Смаргонь акупавана гітлераўскай Германіяй.

4 ліпеня 1944 года 35-я гвардзейская танкавая брыгада, якой камандаваў Герой Савецкага Саюза Азі Асланаў, фарсіраваўшы Вілію, сумесна з 7-й гвардзейскай брыгадай, вызваліла горад. З верасня 1944 года Смаргонь — цэнтр Смаргонскага раёна Маладзечанскай вобласці. 20 студзеня 1960 года Смаргонь і Смаргонскі раён пераходзіць у склад Гродзенскай вобласці.

У 1972—1976 гадах уведзены ў строй заводы аптычнага станкабудавання, сухога абястлушчанага малака, камбікормавы, ільнозавод. 4 красавіка 1983 года Пастановай ЦК КПСС і Савета Міністраў СССР у Смаргоні пачынаецца будаўніцтва філіяла Мінскага трактарнага завода.

У 1985 годзе горад Смаргонь быў выдзелены ў асобную адміністрацыйную адзінку абласнога падпарадкавання. 20 чэрвеня 1988 года ў склад горада ўключаны вёскі Карналінка і Мінкі Каранёўскага сельсавета і вёска Садовая Бялкоўшчынскага сельсаветаРашэнне выканкома Гродзенскага абласнога Савета народных дэпутатаў ад 20 чэрвеня 1988 г. // Збор законаў Беларускай ССР, указаў Прэзідыума Вярхоўнага Савета Беларускай ССР, пастаноў Савета Міністраў Беларускай ССР. — 1988, № 27 (1941).. У лістападзе 1996 года адміністрацыйныя адзінкі Смаргонскі раён і горад Смаргонь был аб’яднаны ў адну — Смаргонскі раён. У 2003 годзе Смаргонь адзначыла 500-годдзе. 2019 год — першыя дажынкі на Смаргоншчыне.

 Насельніцтва 

 XIX стагоддзе: 1897 год — 7,5 тыс. чал.
 XX стагоддзе: 1973 год — 11,4 тыс. чал.; 1995 год — 38,0 тыс. чал.
 XXI стагоддзе: 2001 год — 36,7 тыс. чал.; 2006 год — 36,7 тыс. чал.; 2009 год — 36,9 тыс. чал.; 2016 год — 37 372 чал.; 2017 год — 37 386 чал.; 2018 год — 37 527 чал.; 2025 год — 35 072 чал.

 Эканоміка 
Смаргонскі завод аптычнага станкабудавання. Смаргонскі агрэгатны завод, Смаргонскія малочныя прадукты, Смаргонскі камбінат хлебапрадуктаў. Гасцініца «Смаргонь».

 Культура 
міні|Карціна З. Развадоўскага «Напалеон у Смаргоні»
Смаргонскі гісторыка-краязнаўчы музей.

У горадзе праводзіцца Міжнародны конкурс камерных ансамбляў імя М. К. Агінскага.

У 2003 і 2009 гадах горад быў месцам правядзення фестывалю «Адна зямля».

Спаса-Праабражэнская царква (1988—1990).

Мастак  ў 1930 годзе напісаў карціну «Напалеон у Смаргоні»http://budujemydwor.pl/napoleon-w-smorgoniach-zygmunta-rozwadowskiego/, якая зараз знаходзіцца ў мастацкім музеі горада Лодзь.

 Славутасці 
 Смаргонскі касцёл Міхаіла Арханёла (колішні кальвінісцкі збор).
 Помнік Францішку Багушэвічу.
 Мемарыял памяці герояў і ахвяр Першай сусветнай вайны

 Вядомыя асобы 

 Зміцер Апанасовіч («Тэрор»; 1990—2022) — баец-добраахвотнік беларускага батальёна імя Кастуся Каліноўскага, які загінуў пры абароне УкраіныСлужыў у 38-й дэсантнай брыгадзе, снайпэр, ваяр. Хто такі беларус Зьміцер «Тэрор» Апанасовіч, які загінуў ва Ўкраіне (svaboda.org).
 Майсей Ісакавіч Бурштэйн (1889—1968) — беларускі вучоны ў галіне садоўніцтва.
 Рэвэка Хаймаўна Бурштэйн (1904—1992) — вучоны ў галіне электрахіміі. Доктар хімічных навук. Заслужаны дзеяч навукі і тэхнікі РСФСР.
 Зэльман Маркавіч Гамзэ (1907—1965) — савецкі вучоны ў галіне гідраэнэргетыкі.
 Майсей Саламонавіч Кульбак (1896—1937) — яўрэйскі пісьменнік, драматург, перакладчык.
 Расціслаў Лапіцкі — удзельнік беларускага антысавецкага падполля.
 Уладзімір Някляеў — беларускі пісьменнік.
 Ігар Рачкоўскі — беларускі ваенны і дзяржаўны дзеяч.
 Аўром Суцкевер — яўрэйскі паэт і празаік.
 Аляксандр Шыдлоўскі (1911—2002) — беларускі культурны дзеяч, кампазітар.

 Ганаровыя грамадзяне Смаргоні 
 Уладзімір Рыгоравіч Шчасны — беларускі перакладчык, публіцыст, дыпламат.
 Уладзімір  Васільевіч Церабун — беларускі скульптар, графік, жывапісец, лаўрэат прэміі Ленінскага камсамола Беларусі (1976), заслужаны дзеяч мастацтваў Рэспублікі Беларусь (2007).
 Аляксандр Палікарпавіч Лях — хормайстр народнага ансамбля песні і танца імя М. К. Агінскага
 Мар’ян Мікалаевіч  Дукса — беларускі празаік і паэт.
 Таццяна Генадзеўна Голубева — Заслужаны будаўнік Рэспублікі Беларусь
 Эдвард Пятровіч Рожка — Герой Сацыалістычнай Працы.
 Уладзімір Пракопавіч Някляеў — беларускі паэт, празаік, эсэіст.
 Віктар Уладзіміравіч Роўда — беларускі харавы дырыжор, кандыдат мастацтвазнаўства, прафесар.
 Аляксандр Анісімавіч Дзяруга — беларускі дзеяч самадзейнага мастацтва, заслужаны дзеяч культуры Беларусі (1961)
 Аляксандр Канстанцінавіч Шыдлоўскі — беларускі культурны дзеяч, кампазітар. Заслужаны дзеяч культуры Беларусі (1960).
 Лілія Уладзіміраўн Трохалева — беларуская самадзейная мастачак Беларусі.
 Тамара Сяргееўна Ватаева — беларуская настаўніцай
 Пётр Конанавіч Кукарэка

 Крыніцы 

 Літаратура 


 Хільмановіч У. Беларускае золата. — Беласток: СЕОРВ, 2014. — С. 122—123.

 Спасылкі 

 Смаргонь — westki.info 
 «Рэгіянальная газета» он-лайн 


Катэгорыя:Мястэчкі Віленскага ваяводства